59/2020. (V.28.) közgyűlési elnöki határozat

melléklete

**Velencei-tó és Térsége, Váli-völgy, Vértes Térségi Fejlesztési Tanács**

**11/2020. (IV. 01.) határozata**

**VVVTFT Szervezeti és Működési Szabályzatának módosításáról**

A VVVTFT megtárgyalta „Javaslat a VVVTFT Szervezeti és Működési Szabályzatának módosítására” c. előterjesztést, s az abban foglaltakkal egyetért.

1. **a)** A Tanács a Szervezeti és Működési Szabályzat IV. fejezet 2.2. pontját a következő o). ponttal egészíti ki:

„*o) elektronikus döntéshozatal kezdeményezése és lebonyolítása*.”

**b)** A Tanács a Szervezeti és Működési Szabályzat V. fejezetét a következő 12. ponttal egészíti ki:

„*12.1. Rendkívüli vagy indokoltan sürgős ok esetén a Tanács tagjai elektronikusan is szavazhatnak a meghívóban szereplő napirendekről.*

*12.2. a.) Rendkívüli ok különösen rendkívüli jogrend kihirdetése a Kormány által.*

*b.) Indokoltan sürgős ok különösen, ha az Elnök megítélése szerint a térség érdekeit érintő okból szükséges és a következő ülés esedékessé válása előtt kell dönteni valamely kérdésben.*

*12.3. Az Elnök az V fejezet 12.1. pontban meghatározott esetekben a Tanács tagjai közötti írásos döntéshozatali eljárást is kezdeményezhet. Az Elnök nevében a VVVTFT munkaszervezeti feladatait ellátó hivatal a határozati javaslatot és a kapcsolódó dokumentumokat elektronikus úton küldi el a Tanács minden tagjának, és felhívja őket, hogy véleményezzék a javaslatot írásban (elektronikus úton, e-mail, hivatali kapu vagy fax igénybevételével). A szavazati joggal rendelkező tagok döntési javaslatukat az Elnök által meghatározott határidőn belül, de általánosan a küldés dátumától számított 3 munkanapon belül elküldik az Elnöknek. Az írásbeli szavazás végeredménye a ténylegesen határidőn belül beérkezett szavazatok alapján alakul ki, vagyis a – határidőn belül – vissza nem jelző tagok részéről a döntési javaslat nem tekinthető automatikusan elfogadottnak, nevük mellé a jegyzőkönyvben „nem szavazott” minősítés kerül. A döntési folyamat szabályai az írásos döntéshozatali eljárás során minden egyéb tekintetben megegyeznek a Tanács ülésein alkalmazott, döntési folyamatot érintő szabályozással. Az írásos eljárás lefolytatásáról – az írásos eljárás indokolásával együtt – jegyzőkönyv készül, melynek kötelező melléklete - az V fejezet 10.3. és 10.4. pontján kívül - a tagoknak kiküldött dokumentum tag által történő visszaigazolása arról, hogy a dokumentumot megkapta, valamint a visszaküldött szavazólap, valamint az V fejezet 12.4. pontjában meghatározott vélemény és annak elküldéséről szóló igazolás.*

*12.4. Elektronikus döntéshozatali eljárás esetén, a III. fejezet 5. pontjában meghatározott Tanács ülésre meghívottak írásban fejthetik ki véleményüket legkésőbb a szavazás lezárását megelőző nap 12 órájáig elektronikusan megküldve, az Elnöknek címezve. Az így beérkezett véleményt az Elnök haladéktalanul megküldi a Tanács tagjainak.”*

**c)** A Szervezeti és Működési Szabályzat módosításának hatályba lépése 2020. április 2. napja.

**2.** A Tanács felkéri Elnökét, hogy az SZMSZ módosításról a VVVTFT-t létrehozó megyei önkormányzatok közgyűléseit tájékoztassa.

**Felelős**: Dr. Molnár Krisztián

a Tanács elnöke

**Határidő**: 2020. április 10.

Székesfehérvár, 2020. április 01.

**Dr. Molnár Krisztián s.k.**

**a Tanács elnöke**